Sistem Transit Bersepadu Lembah Klang

Sistem Transit Bersepadu Lembah Klang (TRANSIT) ialah rangkaian kenderaan bersepadu yang menyediakan perkhidmatan di Lembah Klang dan Kuala Lumpur Raya. Sistem ini terdiri daripada 12 laluan rel yang beroperasi; dua laluan kereta api komuter, enam laluan transit aliran, satu laluan transit aliran bas dan dua kereta api hubungan lapangan terbang ke Lapangan Terbang Antarabangsa Kuala Lumpur (KLIA) Terminal 1 dan Terminal 2, dan satu lagi ke Lapangan Terbang Sultan Abdul Aziz Shah.
Pada awalnya, berbagai perusahaan yang bersaing telah mengoperasikan berbagai sistem transit dan telah mengembangkan sistem kereta api dan bas secara terpisah dan pada waktu berbeza. Akibatnya, banyak laluan kereta api ini tidak berpadu dengan baik dengan yang lain, membuatkan perpindahan dari sistem ke sistem tidak nyaman untuk penumpang. Ditambah lagi dengan rangkaian laluan pejalan kaki Kuala Lumpur yang teruk, pergerakan dari satu sistem rel ke sistem lain selalunya perlu banyak berjalan, menaiki tangga, dan menggunakan eskalator.
Tiket bersepadu untuk semua sistem berdasarkan kereta api, dipanggil kad Touch 'n Go, membolehkan penumpang berpindah dengan lancar melalui semua stesen dan laluan di kawasan Lembah Klang.
Stesen pertukaran integrasi
Stesen pertukaran bukan integrasi
Dihubungkan dengan Lapangan Terbang
Dihubungkan dengan Stesen Keretapi Antarabandar
Dihubungkan dengan Terminal Bas Antarabandar
Stesen ditandakan dalam keadaan Condong - Stesen provisional/akan datang
KTM Komuter mempunyai dua di Lembah Klang, iaitu 1 Laluan Seremban dan 2 Laluan Pelabuhan Klang. Berbanding Ampang dan Sri Petaling, kedua-dua ini bermula dari tempat berbeza, tetapi akan dihubungkan dari KA04 Putra ke KA01 KL Sentral, menjadikannya stesen pertukaran. Kedua-dua ini berpisah semula selepas melalui stesen KL Sentral, dimana Seremban menghala ke KA13 Seremban (dan stesen akhirnya, KB17 Pulau Sebang/Tampin) dan Pelabuhan Klang menghala ke stesen akhirnya, KB19 Stesen Komuter Pelabuhan Klang. (Rujukan kod stesen: K-Komuter, A-Bahagian Tanjung Malim, B-Bahagian Seremban, C-Bahagian Batu Caves, D-Bahagian Pelabuhan Klang)
Terdapat tiga LRT di Lembah Klang yang kini beroperasi, iaitu 3 Laluan Ampang, 4 Laluan Sri Petaling, dan 5 Laluan Kelana Jaya. 11 Laluan Shah Alam, iaitu LRT keempat, telah dicadangkan semasa 2015 dan kini sedang dalam pembinaan.
B1 BRT Laluan Sunway adalah transit aliran bas di Bandar Sunway, Selangor. BRT Sunway adalah projek kerjasama awam-swasta (PPP) diantara Prasarana Malaysia and Kumpulan Sunway untuk menyediakan kemudahan pengangkutan utama bagi penduduk Bandar Sunway dan USJ. BRT kedua yang dikenali sebagai B2 Laluan 22 telah dicadangkan tetapi dibatalkan oleh kerajaan kerana projek BRT Persekutuan akan menyediakan perkhidmatan pengangkutan di kawasan sama dengan LRT 3, iaitu LRT Shah Alam.
Terdapat 3 transit lapangan terbang di Kuala Lumpur. Dua tersebut, 6 KLIA Ekspres dan 7 KLIA Transit dikendalikan oleh Express Rail Link (ERL), manakala ketiga, 10 Laluan Skypark dikendalikan oleh Keretapi Tanah Melayu Berhad (KTMB).
KLIA Ekspres menghubungkan penumpang secara terus dari KE01 KT01 KL Sentral ke KE02 KT05 Lapangan Terbang Antarabangsa Kuala Lumpur (KLIA), oleh itu ia dipanggil sebagai "express". Penumpang yang ingin ke Bandar Tasik Selatan, Putrajaya/Cyberjaya, dan Salak Tinggi perlu mengambil KLIA Transit sebelum tiba di KLIA, oleh itu ia dipanggil sebagai “transit”.
10 Laluan Skypark menyediakan perkhidmatan ke Terminal Skypark (Terminal 3) Lapangan Terbang Subang, dengan perjalanan sebanyak 26km dari KS01 KL Sentral ke KS03 Terminal Skypark.
8 KL Monorail terletak sepenuhnya di Bandaraya Kuala Lumpur.
Terdapat dua MRT yang diperkenalkan di Lembah Klang, iaitu 9 Laluan Kajang dan 12 Laluan Putrajaya. Kini, Laluan Kajang sedang beroperasi, manakala Laluan Putrajaya siap sepenunya pada Mac 2023. Cadangan 13 Laluan MRT Lingkaran telah ditangguhkan sehingga akan datang.
Peta Rasmi Transit Lembah Klang boleh dijumpai di laman web rasmi Prasarana Malaysia, di mana Prasarana Malaysia merupakan pemilik dan pengendali LRT, Monorel KL and BRT di Lembah Klang, dibawah nama RapidKL. Mereka juga pengendali bagi MRT Sungai Buloh-Kajang. Peta transit ini mengandungi pelbagai transit di Lembah Klang dan ia menunjukkan hubungan diantara - berbeza melalui stesen pertukaran dan stesen hubungan. Tetapi, peta transit ini tidak mengandungi 11 Laluan Shah Alam dan 12 Laluan Putrajaya.
Templat:Bus transport in Malaysia